นักลงทุนขยาดเล่นDW
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — นักเก็งกำไรบาดเจ็บ ขยาด DW ควันหลง TOP 13 CA พ่นพิษ เคจีไอ ใช้เวลาที่เหลือเร่งทำความเข้าใจก่อนคลอดตัวที่เหลือต้นปี 2554
น.ส.นฤมล อาจอำนวยวิภาส ผู้ช่วยกรรมการผู้จัดการ ฝ่ายธุรกิจตราสารอนุพันธ์ บริษัทหลักทรัพย์ เคจีไอ (KGI) เปิดเผยว่า นักเก็งกำไรใบสำคัญแสดงสิทธิอนุพันธ์ (DW) อ้างอิงหุ้นสามัญ ยังกลัวและบาดเจ็บจากความผิดพลาดการตั้งราคา ATO ของ TOP 13 CA จึงไม่เข้ามาเก็งกำไร และเป็นเหตุผลให้เคจีไอต้องชะลอตัวที่เหลือ 6 ตัวออกไปเป็นกลางเดือน ม.ค. 2554
น.ส.นฤมล กล่าวว่า นักลงทุนต้องเลือกตัวที่อ้างอิงหุ้นที่มีข่าว มีเรื่องราว และดูแนวโน้มราคาประกอบด้วย ซึ่ง DW ไม่ใช่ทุกตัวเล่นแล้วปลอดภัย
นอกจากนี้ DW รุ่นใหม่ในโครงการ DW รุ่นใหม่ 13 วัน 13 ตัว ที่ออกต่อจาก TOP 13 CA คือ TCAP 13 CB, BANP 13 CC ไม่ได้รับความสนใจ ทำให้ KTB 13 CA ซึ่งออกวันที่ 30 พ.ย. ราคาไม่แรง เปิดสูง 1.69 บาท และไหลลงต่อเนื่อง ปิดที่ 1.16 บาท
“ความต้องการของเคจีไอ คือ ราคา DW ต้องไปกับหุ้นแม่ที่ใช้อ้างอิง หุ้นแม่ขึ้นลง 1% DW ก็ควรขึ้นลง 34% แต่ปัจจุบันหุ้นแม่ร่วง แต่ DW ขึ้นแรง สวนทางกันตลอดจากการเก็งกำไรที่สูงมาก ซึ่งตอนนี้แฮปปี้ ตลาดลง หุ้นอ้างอิงลง DW ลง ไปทางเดียวกัน” น.ส.นฤมล กล่าว